ועדת הכספים, כנסת 20, פרוטוקול מספר 694, 2017-05-08 12:00

משה גפני: אני מתכבד לפתוח את ישיבת ועדת הכספים.

משה גפני: אנחנו דנים בהוראות ליישום משטר כושר פירעון כלכלי של חברת ביטוח מבוסס Solvency II בהתאם לסעיף 35 לחוק הפיקוח על שירותים פיננסיים (ביטוח), התשמ"א-1981.

יצחק וקנין: אני מבקש הערה לסדר.

יצחק וקנין: אני הולך לנשיאות.

משה גפני: אני אתן לך.

משה גפני: אנחנו נקיים את הדיון בהשגות ואני ארצה להעיר הערה לפני כן.

משה גפני: ביקשו הצעות לסדר יצחק וקנין ואורן חזן.

יצחק וקנין: אני הולך לנשיאות אבל אני חוזר.

יצחק וקנין: אני לא הייתי מקיים את הדיון הזה היום בלי שדורית נמצאת כאן.

יצחק וקנין: חד וחלק.

יצחק וקנין: לא יעלה על הדעת שהיא תאמר את הדברים.

יצחק וקנין: היא ישבה אתי באופן אישי בחדר שלי וסידרה לי את הרציונל של כל המהלך שלה.

יצחק וקנין: היא אומרת דברים קשים על חברי כנסת בדיון באוניברסיטה, כאילו יש כאן חבורה של מטומטמים שיושבת כאן.

יצחק וקנין: אני מצטער, היא לא נמצאת כאן ואני לא הייתי מקיים את הדיון הזה.

יצחק וקנין: תודה.

יצחק וקנין: אני אחזור.

עודד פורר: אני מציע להצביע על ההצעה לסדר של חבר הכנסת וקנין.

עודד פורר: אני מצטרף להצעה.

מיקי רוזנטל: מה שהוא אמר זה שדורית מאחורי הקלעים אומרת כל מיני דברים וצריך לבוא לוועדה ולומר אותם.

אורן אסף חזן: כנראה שקלעתי לדעת גדולים כי זה בדיוק מה שרציתי להציע.

אורן אסף חזן: כל עוד היא לא כאן, לא ננהל את הדיון.

אורן אסף חזן: או לחילופין, אני רוצה להוסיף, להעביר את כל ההשגות שלנו כמות שהן.

אורן אסף חזן: כל עוד היא לא כאן, לא לדון או להצביע עכשיו על כל ההשגות כמות שהן בלי להתחשב בעמדתה, בדעתה ובכיווניה.

אורן אסף חזן: זה לא הגיוני.

אורן אסף חזן: אנחנו שנתיים כאן, אנחנו נתקלים בזה פעם אחר פעם.

אורן אסף חזן: די.

אורן אסף חזן: מספיק.

אורן אסף חזן: אנחנו צריכים לעמוד על שלנו.

אורן אסף חזן: אנחנו נבחרי הציבור ולא הם.

אורן אסף חזן: התפיסה הזאת לפיה אנחנו מתחלפים והם לנצח, נגמרה.

מיכל בירן: הכיוון הכללי הוא חיובי ואתה לא יכול לא לקדם את זה רק בגלל זה שדורית לא כאן.

מיקי רוזנטל: אבל האחריות היא עליה.

מיקי רוזנטל: למה היא לא כאן?

אורן אסף חזן: זה נולד אצלה.

אורן אסף חזן: אין דבר כזה.

זהבה גלאון: אדוני היושב ראש, אני מבקשת להעיר הערה.

אורן אסף חזן: אתם לא העוזרים שלה ולא הדוברים שלה.

אורן אסף חזן: אי אפשר לדון בזה כל עוד היא לא כאן.

אורן אסף חזן: זה הפך לשיטה.

זהבה גלאון: אני רוצה לומר משהו, אדוני.

זהבה גלאון: עכשיו סיימנו דיון ואני רוצה להגיד משפט.

משה גפני: אני אתן לך, רגע.

משה גפני: אתה אומר שלא לקיים את הדיון.

אורן אסף חזן: זאת הפכה לשיטה כאן, שנותנים לוועדה להתרוצץ, הפקידים מחכים בצד ואז הם באים ולוקחים את הדברים הטובים.

משה גפני: זה לא המצב.

זהבה גלאון: עכשיו קיימנו דיון של שעתיים על גיל הפרישה ששר האוצר לא הגיע אליו אלא שלח מישהו מטעמו.

זהבה גלאון: מה שקורה כאן, מה זאת ההשתלחות הזאת במפקחת?

זהבה גלאון: מה יש לכם?

זהבה גלאון: כן, השתלחות.

זהבה גלאון: מה קורה לכם כאן?

זהבה גלאון: היא שלחה מישהו לדיון.

משה גפני: אני יכול לדעת מה עשיתם בפגרה שבאתם לכאן עם מרץ כזה?

אורן אסף חזן: אני לא יודע מה אתכם, אבל אנחנו עבדנו.

משה גפני: תודה רבה.

משה גפני: הדיון יתקיים.

רחל עזריה: אני רוצה להזכיר שבין אם אנחנו אוהבים או לא אוהבים את הפקידים שעושים את עבודתם נאמנה, אנחנו חייבים לשמור על כבודם בין אם הם נמצאים בחדר ובין אם לא נמצאים.

משה גפני: תודה רבה.

אורן אסף חזן: מישהו לא שמר על כבודם?

רחל עזריה: כן.

אורן אסף חזן: מי לא שמר על כבודם?

עודד פורר: במה לא שמרו על כבודם?

אורן אסף חזן: אתם פוגעים בהם.

עודד פורר: חברת הכנסת עזריה אמרה שפגענו בכבודם.

זהבה גלאון: זה לא קשור.

זהבה גלאון: העמדה לגופו של הדיון אינה קשורה.

זהבה גלאון: ההשתלחות הזאת.

אורן אסף חזן: איזו השתלחות?

אורן אסף חזן: על איזו השתלחות אתם מדברים?

משה גפני: אורן, מספיק.

משה גפני: עודד, מספיק.

אורן אסף חזן: אלה האשמות חריפות.

משה גפני: אני מבקש להודיע שהדיון מתקיים כרגיל.

משה גפני: לא רלוונטי כל העניין הזה.

משה גפני: אני חושב שדורית סלינגר צריכה להיות כאן כמפקחת על שוק ההון,.

משה גפני: היא אמורה גם להגיע לפי מה שנאמר לי.

משה גפני: אנחנו מקיימים את הדיון בהשגות.

משה גפני: אנחנו מקבלים החלטות על פי מה שיעלה כאן בדיון ועל פי מה שיבקשו רוב חברי הכנסת בהצבעה.

משה גפני: יש לי השגה על העניין הזה.

משה גפני: לא נעים לי להגיד את זה כשהיא לא נמצאת, אבל מכיוון שזה נאמר כבר, אני אומר את זה.

משה גפני: אני אגיד לה את זה גם כשהיא תהיה כאן.

משה גפני: המחוקק קבע שאפשר להגיש השגות והדיון יתקיים בוועדת הכספים.

משה גפני: כך קבע המחוקק.

משה גפני: בהסכמה.

משה גפני: אי אפשר ללכת ולהגיד שאני לא אשנה את עמדתי מבלי להתייחס לנימת הצליל ששמעתי בנאום שלה לגבי חברי הכנסת.

משה גפני: אין דבר כזה.

משה גפני: אנחנו מדינה שפועלת על פי חוק ועל פי החוק אמור להתקיים דיון על ההשגות.

משה גפני: אם רוב חברי הכנסת יקבלו החלטה שהיא שונה מהחלטת אגף שוק ההון, יצטרכו לכבד את ההחלטה הזאת.

משה גפני: אם לא תתקבל החלטה כזאת, אפשר ללכת על פי המתווה שקבע הממונה על שוק ההון או האגף שלה בראשותה.

משה גפני: אני מציע לכם לא להגיד דברים מהסוג הזה שאנחנו נמשיך בדרך שלנו.

משה גפני: אתם תמשיכו בדרך של מה שתחליט ועדת הכספים מכיוון שזה החוק.

משה גפני: אי אפשר להגיד שכל החכמה נמצאת אצלכם.

משה גפני: לשם כך יש חברי כנסת, חלקם דרך אגב באמת לא חכמים, אבל חלקם מאוד חכמים.

משה גפני: אם נעשה השוואה, אני לא יודע איפה יהיו יותר חכמים ואיפה פחות.

משה גפני: עדיף לא להיכנס למשוואה הזאת אלא לפעול על פי החוק.

משה גפני: אני מבקש להציג את ההשגות.

משה גפני: עודד פורר.

עודד פורר: אדוני, נעשה כאן איזשהו מהלך.

משה גפני: רגע.

משה גפני: אני רצה להגיד לכם שאני היום נמצא בעידן של חוק הפטקא שאני העברתי כאן ואני מתחרט על כך.

משה גפני: התברר שעשינו חוק יותר קיצוני מאשר בארצות הברית.

משה גפני: אתם הולכים לפי המתווה האירופאי.

משה גפני: אתם הולכים לפי המגמה הזאת שם הוראת המעבר היא לשש שנים ואתם מבקשים שזה יהיה לארבע וחצי שנים.

משה גפני: אנחנו הפכנו להיות יותר צדיקים מהאפיפיור.

משה גפני: אנחנו עושים כאן חוקים, אני מעביר את זה בגלל שאני סומך עליכם ורוב חברי הוועדה מקבלים את זה.

משה גפני: אם אתם הולכים על פי המתווה האירופאי, תעשו על פי המתווה האירופאי.

משה גפני: למה הוראת מעבר?

משה גפני: דרך אגב, אני לא נפגשתי עם מגדל.

משה גפני: נדמה לי שלא החלפתי אתו מילה.

<קריאה: גם אנחנו לא נפגשנו.

משה גפני: לא נפגשנו, לא עם אליהו ולא עם האנשים שלו, ולא עם דנינו שאני מאוד מכבד אותו.

משה גפני: אני בא בידיים נקיות.

משה גפני: אני רק עצבני כי אנחנו כנס ואנחנו עושים חוקים שהם הרבה יותר קיצוניים מאשר המדינות אתן אנחנו עושים את ההסדר.

משה גפני: אני לא מבין למה צריך להיות צדיקים יותר מהאפיפיור.

משה גפני: מה יש אם זה הייה שש שנים?

משה גפני: אמרתי את דעתי.

דב חנין: אמירה על האפיפיור מפיך.

משה גפני: לא.

משה גפני: לא התכוונתי לאפיפיור הזה.

דב חנין: דווקא האפיפיור הזה הוא צדיק.

דב חנין: אני מסכים.

דב חנין: אני רק לא מבין מה המשמעות של היחסים בין היהדות החרדית לבין האפיפיור, לבין הכנסייה הקתולית.

משה גפני: התכוונתי לזה שאנחנו צריכים להיות מתונים.

משה גפני: לא צריכים לעשות דברים שהם יותר מאשר עושות מדינות העולם.

משה גפני: אנחנו בנויים על זה.

משה גפני: גם ב-פטקא עשינו את זה.

משה גפני: אני מתחרט על זה ואני אומר את זה לפרוטוקול.

משה גפני: עשינו חוק יותר קיצוני ממה שארצות הברית עשתה.

משה גפני: כל החוק הזה הוא חוק רע אבל עשינו אותו בגלל מערכת יחסים.

משה גפני: אני מציע שכאן לא נלך לקיצוניות.

עודד פורר: תודה אדוני.

עודד פורר: ראשית, אני ביקשתי בהסתייגות שהגשתי לקבל דוח ניתוח סיכונים.

עודד פורר: להנחיות האלה שניתנו כאן יש איזה שהן השלכות משקיות רחבות ולא רק על שוק הביטוח אלא גם מעבר לו, לגבי דרישות ההון שנדרשות מהחברות האלה.

עודד פורר: אני ביקשתי שרשות שוק ההון תעביר לנו ניתוח סיכונים באשר להשפעת התקנות, שיצורף לתקנות ה-סולוונסי, שיפרט מה המשמעות של התקנות האלה, האם יש סיכון של יציאת שחקנים מסוימים משווקים מסוימים, האם יש סיכון של עליית המחירים של הביטוח לציבור ולאן אנחנו הולכים במובן הזה.

עודד פורר: במובן השני, כפי שאתה אמרת, אני ביקשתי להתאים את התקנות האלה לתקנות האירופאיות.

עודד פורר: בתקנות האירופאיות בתחומים מסוימים ניתן גם פער של 16 שנים - - -

מיכל בירן: זה בדיוק המספר של מגדל.

מיכל בירן: אני לא יכולה שזה לא יצרום לי קצת.

עודד פורר: אם היית בדיונים בוועדה עת חוקק החוק הזה שעליו ההסתייגויות האלה, גם שם עלה העניין של 16 שנים.

<קריאה: רק לסעיף אחד.

עודד פורר: בהתחלה רצו שנתיים.

עודד פורר: במובן הזה אני מבקש, באותו עניין, גם התקנות האירופאיות קבעו באופן שונה התאמת ההון בהתאם למבנה של כל חברה וחברה.

עודד פורר: הרי יש מבנים שונים גם של סוגי ביטוח וגם של ותק ביטוחי בין כל חברה לחברה.

עודד פורר: אני אגיד במאמר מוסגר מה שלא מופיע בהסתייגויות שלי.

עודד פורר: כן, אני נפגשתי עם מגדל כשם שאני אפגש עם כל מי שיפנה אלי להיפגש כשעולה דיון בכנסת ואין בזה שום בעיה במובן הזה.

עודד פורר: העובדה שבאים ומנפנפים לנו ואומרים לנו כל חברות הביטוח הסכימו ורק חברה אחת לא הסכימה, יש בה שיטה שהממשלה נוהגת לעתים של הפרד ומשול.

עודד פורר: הם עושים את זה לא רק בפעמים האלה אלא עושים את זה גם בפעמים אחרות וזה נוח לפעמים לסגור עם קבוצה מסוימת ולהשאיר איזשהו מישהו בצד.

עודד פורר: המישהו הזה, מה לעשות, הוא גם שחקן משמעותי בשוק, הוא גם גדול וגם מבנה התיק הביטוחי שלו שונה ממבנה התיק הביטוחי של שחקנים אחרים.

עודד פורר: לאור העניין הזה, מבחינתי עת יציגו לי שסגרו עם כל חברות הביטוח, שזה יהיה כל חברות הביטוח ולא למעט חברה אחת.

עודד פורר: אני חושב שנעשה כאן איזשהו מעשה שהוא בכוונה לשים משהו בצד כאשר גם הנתונים שמביאים בפנינו הם לא נכונים.

עודד פורר: אומרים איזה שהן דרישות כאלה ואחרות כדי למשך דיבידנד או לא דיבידנד, מדובר כאן על סכומי עתק שיידרשו החברות להעמיד שבסופו של דבר יגולגלו על הציבור.

מיקי לוי: התחרות תגבר.

משה גפני: תודה.

משה גפני: אורן חזן.

רחל עזריה: רגע.

רחל עזריה: אני צריכה לצאת לוועדה שלי.

אורן אסף חזן: בסדר.

אורן אסף חזן: אתן לה כי אחרת יגידו שאני משתלח ברחל עזריה.

רחל עזריה: השתלחת בדורית.

רחל עזריה: לא בי.

אורן אסף חזן: לא השתלחתי.

רחל עזריה: אני חושבת שהחוק הזה הוא מאוד מאוד חשוב וצריך שזה ייאמר.

רחל עזריה: תוחלת החיים משתנה והאירועים הביטוחיים משתנים.

רחל עזריה: הרבה מאוד עלויות ביטוחיות משתנות.

רחל עזריה: בעצם אנחנו דורשים מחברות הביטוח לעשות סדר ולהגדיל את הסיכוי שהציבור בסופו של דבר יקבל את הכסף.

רחל עזריה: בדיון הקודם על גיל הפרישה, אחד הנתונים שהבאתי בו היה החשש של הנשים מירידה משמעותית בהכנסה ביציאה לפנסיה, החשש של הנשים שכל החיסכון, ההשקעה ותשלומי הביטוח בסופו של דבר לא ימומשו ברגע האמת.

רחל עזריה: זו עבודה מקצועית שחייבת להיעשות.

רחל עזריה: העובדה שהגיעו להסכמות עם 12 חברות ביטוח, אני חושבת שזה מעיד על כך שיש כאן תכנית טובה.

רחל עזריה: אני חושבת שאי אפשר לומר שאם חברה אחת לא מרוצה, אז צריך לשנות הכול כי אנחנו נותנים כוח לא פרופורציוני לקבוצה אחת מבין כולן - - -

אורן אסף חזן: זה לא חשוב.

משה גפני: אורן, תכף אתה מדבר.

רחל עזריה: אי אפשר בכלל בקבלת החלטות לתת כוח לא פרופורציונאלי לקבוצה אחת מבין כולן כי אז לכל קבוצה יש את האינטרס תמיד לא להגיע להסכמות.

רחל עזריה: כשאומרים שבסופו של דבר ההסכמה של הרוב תשפיע על כולם, אנחנו בעצם דורשים מכולם לשתף פעולה.

רחל עזריה: אני חושבת שהתהליך הזה של בניית ההון הוא תהליך קריטי.

רחל עזריה: אני חושבת שגם חברת מגדל צריכה לבנות את ההון כמו שצריך.

רחל עזריה: אנחנו לא יכולים שאזרחי ישראל יהיו מופקרים בהקשר הזה של בניית ההון של חברת מגדל.

רחל עזריה: אני לא מסכימה בכלל, בכלל, בכלל עם האמירה שזה יגולגל על הציבור.

אורן אסף חזן: זאת עובדה.

רחל עזריה: זה לא נכון.

רחל עזריה: יש כאן תחרות.

אורן אסף חזן: אני תכף אתן לכם נתונים.

רחל עזריה: זה לא נכון.

רחל עזריה: אתה מדבר כבעלים של חברת ביטוח.

רחל עזריה: מיקי, כשאני אראה לך את הדברים, אתה תדבר אחרת.

משה גפני: אני לא מסכים.

משה גפני: אני אעצור את הדיון.

משה גפני: כך אני לא יכול לקיים דיון.

אורן אסף חזן: זאת גם אופציה.

רחל עזריה: אין כאן עלויות שיכולות להיות מגולגלות על הציבור.

אורן אסף חזן: מאיפה יגיע הכסף?

רחל עזריה: זה שוק תחרותי.

אורן אסף חזן: אין בעיה.

אורן אסף חזן: מאיפה יגיע הכסף?

אורן אסף חזן: אני הולך אתך.

אורן אסף חזן: מאיפה יגיע הכסף?

רחל עזריה: אנשים יעברו.

מיקי לוי: זאת בעיה של החברה - - -

אורן אסף חזן: זאת הבעיה שלנו חברי הכנסת.

מיקי לוי: לא.

רחל עזריה: לא.

רחל עזריה: זה לא נכון.

רחל עזריה: תפסיק לאיים.

אורן אסף חזן: אני שואל מאיפה יגיע הכסף.

רחל עזריה: זה לא קשור.

אורן אסף חזן: זה שאתם צועקים, זה לא אומר שאתם צודקים.

אורן אסף חזן: אני רק רוצה לדעת מאיפה יגיע הכסף.

רחל עזריה: זה איום סרק.

אורן אסף חזן: למה אתם לא יודעים לענות לי?

אורן אסף חזן: אני שואל מאיפה יגיע הכסף.

דב חנין: יענו לך.

דב חנין: אורן, תקשיב היטב ותקבל תשובה.

אורן אסף חזן: אני מקשיב.

רחל עזריה: יש כאן חברה פרטית ויש תחרות בין החברות.

אורן אסף חזן: מאיפה יגיע הכסף?

משה גפני: אורן, מספיק.

אורן אסף חזן: אני רוצה לקבל תשובה.

אורן אסף חזן: אם דורית הייתה כאן, הייתי שואל אותה, אבל היא לא כאן.

אורן אסף חזן: היא מגינה עליה ואני מבקש ממנה תשובה.

זהבה גלאון: היא מדברת.

זהבה גלאון: תן לה לדבר.

דב חנין: היא מדברת בצורה כל כך ברורה.

דב חנין: למה אתה מפריע לה?

אורן אסף חזן: אני רוצה רק תשובה אחת.

אורן אסף חזן: מאיפה יגיע הכסף?

משה גפני: אורן, אתה לא חייב לקבל תשובות על כל מה שאתה רוצה.

דב חנין: היא מדברת בצורה מאוד ברורה.

משה גפני: אני אעצור את הדיון.

משה גפני: אי אפשר כך.

רחל עזריה: האחריות שלי היא לדאוג לאפשרויות לאזרחי ישראל שהם יוכלו לקנות ביטוח ולקבל את הכסף בסופו של דבר.

רחל עזריה: אנשים פשוט יחליפו פוליסות ביטוח.

רחל עזריה: יש כאן תחרות.

רחל עזריה: יש כאן שוק תחרותי.

רחל עזריה: אנחנו לא צריכים לדאוג לזה שבעלי חברת מגדל יוכלו לעשות את המהלכים שהם מעוניינים לעשות.

רחל עזריה: תשאל אותם איפה הכסף.

משה גפני: למה את מנהלת אתו דיאלוג?

משה גפני: תגידי את הדברים שלך.

רחל עזריה: זאת דעתי ואני חושבת שאם רוצים לדון בקצוות, אני חושבת שאפשר לנהל דיון בקצוות, אבל בסופו של דבר זה מהלך מאוד חשוב ואני ממש ממש מקווה - - -

אורן אסף חזן: אני לא אומר שלא.

משה גפני: אורן, זה לא בסדר.

אורן אסף חזן: למה אתה מתעצבן?

משה גפני: ככה, אני מתעצבן בגלל שהיא מדברת.

אורן אסף חזן: באת מהפגרה כעוס?

משה גפני: אי אפשר לנהל דיון כאשר נכנסים אחד לתוך דברי השני.

משה גפני: רחל, תודה רבה.

רחל עזריה: משפט אחרון.

רחל עזריה: העניין הזה, שיהיה בסופו של דבר את הביטחון לאזרחי ישראל שהכסף שהם משלמים בביטוח, הם יקבלו אותו, זה המהלך.

רחל עזריה: אני ממש מבקשת לא להפוך את האירוע ולא לנסות לצייר אותו כפי שאני רואה שקורה אלא לזכור כל הזמן לשם מה התכנסנו כאן וזה עבור אזרחי מדינת ישראל.

אורן אסף חזן: שאלה.

משה גפני: אין שאלה.

משה גפני: יש לך השגות, תגיד אותן.

אורן אסף חזן: לפני ההשגות אני רוצה לשאול שאלה כדי להבין.

אורן אסף חזן: מישהו מחברי הכנסת שמתנגד כאן נחרצות – אגב, בלי לשמוע את עמדתנו – יודע להגיד לי מאיפה יגיעו המיליארדים?

אורן אסף חזן: אני שואל אמיתית.

משה גפני: לא לענות.

אורן אסף חזן: אני אשמח לשמוע.

דב חנין: הכסף קיים.

דב חנין: רק שלא ימשוך דיבידנדים.

אורן אסף חזן: תודה.

אורן אסף חזן: תעצור רגע.

אורן אסף חזן: אתה הוכחת לי עכשיו שאתם פשוט לא מבינים במה מדובר.

משה גפני: אני מבקש להפסיק את זה.

משה גפני: תאמר את ההשגות שלך.

אורן אסף חזן: שיהיה ברור שהאינטרס של כולנו הוא משותף והוא לשמור על הציבור בישראל.

אורן אסף חזן: גם אני רוצה, והכי חשוב לי, שכשמישהו יצטרך לקבל כסף, יהיה כסף לתת לו.

אורן אסף חזן: גם אני אומר בצורה ברורה ושישמעו כל הנציגים של חברות הביטוח שבסוף התהליך צריך שיהיה להם הון שווה ערך להתחייבויות שלהם.

אורן אסף חזן: אין על זה ויכוח.

אורן אסף חזן: נשאלת השאלה איך עושים את זה.

אורן אסף חזן: לא יכול להיות מצב – תעצרו לרגע, אל תריבו, תקשיבו - - -

זהבה גלאון: אמר הבצל לגנן.

אורן אסף חזן: אני לומד.

אורן אסף חזן: אני מתפתח.

משה גפני: אל תתפתח לי יותר מדי עכשיו.

אורן אסף חזן: זה בעוד מספר חודשים אבל זה שיח אחר.

אורן אסף חזן: לא יכול להיות מצב שיש דרישה ואתם לא יכולים להתעלם מהעובדה – אתם כל הזמן צועקים כאן מגדל, נכון, מגדל היא השחקן המרכזי בשוק – שמחר בבוקר הם יצטרכו להביא בין שישה לשמונה מיליארד שקלים.

אורן אסף חזן: מחר בבוקר, לא בתהליך, לא בבנייה, לא באיסוף נכון.

אורן אסף חזן: פעם ראשונה בגלל הרטרואקטיביות ופעם שנייה בגלל השיטה.

אורן אסף חזן: אתם צועקים כאן דיבידנד.

אורן אסף חזן: על כמה כסף מדובר?

אורן אסף חזן: מאה מיליון שקלים בשנה?

אורן אסף חזן: מאתיים מיליון שקלים בשנה?

אורן אסף חזן: אני אלך אתכם עשור קדימה, מיליארד שקלים בשנה?

אורן אסף חזן: שני מיליארד שקלים בשנה?

אורן אסף חזן: מאיפה יביאו את היתרה?

אורן אסף חזן: הם יביאו את היתרה משני מקומות.

אורן אסף חזן: פעם ראשונה הם יעלו מחירים ואגב, לכל החכמים כאן שאומרים מחירים לא יעלו – כבר היום בביטוחים של אובדן כושר עבודה, ומה שמונח על השולחן של דורית, והיא לא נמצאת כאן ואין מי שישיב, המחירים עלו.

משה גפני: למה?

משה גפני: יש כאן אנשים שיכולים להשיב.

אורן אסף חזן: אני אשמח.

אורן אסף חזן: אני שאלתי קודם אם יש מישהו שמוסמך לענות בשמה.

משה גפני: בטח.

אורן אסף חזן: כי אני רגיל מניסיון העבר כאן שתמיד עונים ואומרים שעל זה היא צריכה לענות.

משה גפני: לא.

אורן אסף חזן: כבר היום מה שמונח אצלה, ואני אשמח שיענו אחרי כן למה זה מתעכב ועוד לא נתנו תשובה, המחירים גבוהים יותר.

אורן אסף חזן: זאת עובדה.

אורן אסף חזן: אלה ניצנים ראשונים של הדבר הזה.

אורן אסף חזן: דבר שני.

אורן אסף חזן: הביטחון שלי כחבר כנסת צעיר שמסתכל על הדור הצעיר, על מצוקה שמישהו מכם מפחד להתעסק אתה, משר האוצר, ואתם יודעים מה?

אורן אסף חזן: אולי אפילו ראש הממשלה.

אורן אסף חזן: כל אחד מגלגל את זה לזה שיבוא אחריו וזו העובדה שבעוד עשרים או שלושים שנים, לא יהיה כסף לפנסיות לחברים שלי.

אורן אסף חזן: לא יהיה כסף.

אורן אסף חזן: כשלא יהיה כסף לפנסיות, גם לא יהיה כסף לשלם ביטוחים.

אורן אסף חזן: הביטחון שלי שיש כסף, אלה הנכסים שמחזיקות חברות הביטוח.

אורן אסף חזן: כדי להביא היום כסף, כדי לשים הון בצד, הן יצטרכו למכור.

אורן אסף חזן: אני אומר שצריך לעשות כאן תהליך.

משה גפני: מה אתה מציע בהשגה?

עודד פורר: אתה אומר שלא יהיה להם כסף.

עודד פורר: שימכרו.

אורן אסף חזן: לא.

אורן אסף חזן: לא אמרתי.

אורן אסף חזן: אל תתבלבלו.

אורן אסף חזן: לא אמרתי שהם מסכנים.

מיכל בירן: זה לא שהם צריכים להחזיק כסף מתחת לשולחן.

<קריאה: הלוואה.

<קריאה: בטוחה.

אורן אסף חזן: אתה יודע מה?

אורן אסף חזן: אין בעיה.

אורן אסף חזן: קח את הנכסים האלה ותהפוך אותם לבטוחה.

<קריאה: הנכסים נחשבים בטוחה.

אורן אסף חזן: אתם כולכם יושבים בכיסאות המרווחים שלכם, חשבונות הבנק שלכם נפוחים, אתם חיים טוב.

אורן אסף חזן: אני לא נכנס לאף אחד לכיס, אבל מחר בבוקר כשאיזה זוג צעיר יצטרך בשביל המשכנתא לקחת הלוואה מחברת ביטוח, גם זה יעלה לו יותר כסף כי כנגד זה הם יצטרכו גם לשים כסף.

משה גפני: מה אתה מציע בהשגות?

אורן אסף חזן: הדבר הראשון הוא שהתכנית לא תכלול רטרואקטיביות, והדבר השני הוא שהיא תהיה בפריסה קדימה.

אורן אסף חזן: עוד דבר אחד אחרון.

אורן אסף חזן: כל התהליך הזה הוא בהסתכלות על מה שקורה באירופה.

אורן אסף חזן: אם שם כאשר תוחלת החיים שם היא יותר גבוהה כי המדינה הזאת הרי היא מדינה צעירה, אם שם בנו את זה ל-16 שנים, אני לא רוצה להגיד לך שכאן צריך לבנות את זה לשלושים שנים.

אורן אסף חזן: אני לא רוצה להגיד לך את זה.

<קריאה: לשלושים?

<קריאה: על מה אתה מדבר?

<קריאה: אף אחד לא יקבל את הכסף.

אורן אסף חזן: זאת לא יכולה להיות מכה ביום אחד.

משה גפני: תודה רבה.

מיקי לוי: אני מבקש אדוני שארבע-חמש דקות לא יפריעו לי ולא יפסיקו אותי.

עודד פורר: כי אתה לא הפסקת אף אחד.

מיקי לוי: אני מתנצל בפניך.

אורן אסף חזן: בפני לא התנצלת.

מיקי לוי: אורן, אני מתנצל.

אורן אסף חזן: קיבלתי את התנצלותך באהבה.

אורן אסף חזן: אני אשתדל לא להפסיק אותך.

משה גפני: חבר הכנסת מיקי לוי, בבקשה.

מיקי לוי: חברים, אדוני היושב ראש, אני מכיר את הנושא.

מיקי לוי: הנושא הזה מתחיל להתגלגל מ-2008.

מיקי לוי: לא הממונה הנוכחית.

מיקי לוי: מדובר בהון עצמי שיעמידו חברות הביטוח עבור ההתחייבויות שלהן כלפי הציבור הישראלי.

מיקי לוי: מול הלקוחות שלהן.

מיקי לוי: דהיינו, כלפי המבוטחים.

מיקי לוי: שיפור ההון, מה שנקרא הבטוחה, יגביר את הוודאות של המבטחים לעמוד בהתחייבות שלהם כלפי המבוטחים.

מיקי לוי: המודל שנבנה יגביר את הסיכוי שחברות הביטוח יעמדו בהתחייבות ועל זה אין ויכוח.

מיקי לוי: הוא יגביר את יכולת התשלום שחברות הביטוח אמורות לעמוד בה ולכן את החשיפות לנושא הפנסיה.

מיקי לוי: זה חס וחלילה לרעידות אדמה, לכל דבר שאמור להתרגש עלינו, לתוחלת החיים הארוכה שמתרחשת בימים אלה.

מיקי לוי: המודל הזה הוא מודל סיכון עולמי שאומץ על ידי מדינת ישראל.

אורן אסף חזן: על זה אין ויכוח.

מיקי לוי: המודל החדש קיבל את ברכת קרן המטבע האירופאית והבינלאומית.

מיקי לוי: 28 מדינות באירופה קיבלו עליהם את המודל הזה.

אורן אסף חזן: שם פרסו את זה ל-16 שנים.

משה גפני: אורן, אני קורא אותך לסדר פעם ראשונה.

אורן אסף חזן: כשהם הפריעו לי, לא קראת להם לסדר.

משה גפני: הייתי צריך לקרוא אבל אתה רבת אתם.

מיקי לוי: התנצלתי.

מיקי לוי: עוד שלוש מדינות.

מיקי לוי: אתה ותיק ממני אדוני וגם זהבה ותיקה ממני אבל אתם זוכרים את הממונה ב-2008 שהיה ידין.

מיקי לוי: הוא התחיל את המהלך ב-2008 ובהמשך המהלך אומץ על ידי פרופסור עודד שריג שהמשיך אותו.

מיקי לוי: עשינו שישה תרגילים – תרגיל אחד אני כסגן שר האוצר עשיתי – כדי לבחון את המודל הזה.

מיקי לוי: חברות הביטוח ידעו על המודל משנת 2008.

מיקי לוי: 12 חברות הביטוח מתוך 13 עומדות כבר היום בדרישות.

מיקי לוי: עומדות.

מיקי לוי: ב-2008 ניתנה התרעה ולא שלשום ולא לפני שנתיים.

מיקי לוי: דורית סלינגר בכלל לא שחקנית בעניין אלא היא המשיכה את המודל שהתחיל ב-2008 על ידי ידין.

מיקי לוי: אתה מכיר את ידין.

מיקי לוי: זהבה מכירה אותו ודב מכיר אותו.

מיקי לוי: אנחנו לא.

מיקי לוי: אנחנו פחות ותיקים בכנסת.

מיקי לוי: כאשר נרכשה חברת מגדל על ידי הבעלים הנוכחי שאני אינני מכיר אותו - אני רוחש לו כבוד רב ומפרגן לו על כל מה שהוא עשה בשתי ידיו – היה ברור שהוא צריך לעמוד ב-סולוונסי 2 כי המודל הזה התחיל להתגלגל ב-2008.

מיקי לוי: הוא לא התחיל להתגלגל לפני שלוש שנים כשדורית סלינגר מונתה.

מיקי לוי: מה עוד שעודד שריג קיבל ג'וב מאותו בעל חברת ביטוח שהוא עצמו טיפל ב-סולוונסי 2.

משה גפני: רק בסוף תגיד לי האם אתה דוחה את כל ההשגות.

מיקי לוי: איזו שאלה.

מיקי לוי: לכן אני אומר לך שגם כסגן שר האוצר הייתי שותף לאחד מתוך ששת התרגילים שבוצעו.

מיקי לוי: התהליך הזה של ה-סלוונסי נכנס כמודל משותף לכל חברות הביטוח.

מיקי לוי: כל 12 חברות הביטוח הסכימו.

מיקי לוי: כשמגדל נרכשה, היה ברור שאנחנו הולכים למודל הזה.

מיקי לוי: זה לא משהו חדש.

מיקי לוי: לכן אני אומר לכם שאם אנחנו לא ניתן גב לציבור הישראלי, אנחנו מסכנים את הציבור הישראלי.

מיקי לוי: נקבעה פריסה.

מיקי לוי: אדוני, נקבעה פריסה בין שישים אחוזים למאה אחוזים לשש שנים.

מיקי לוי: אני בשבתי באוצר התנגדתי למהלך הזה ורציתי ארבע שנים כי אם אני מסתכל על הציבור שאני נשלחתי לכאן על ידו כדי לדאוג לו, אני מחויב לעמוד בארבע שנים.

מיקי לוי: הממונה הגדילה את זה על דעתה לשש שנים, בניגוד להסכמתי.

מיקי לוי: אני אומר לך שאם אנחנו נתקן את זה ל-2031, אנחנו מעקרים את החוק הזה מן התוכן.

מיקי לוי: אנחנו נגרום לסיכון אמיתי של הציבור הישראלי שלא יקבל את כספו אם חס וחלילה הוא יצטרך, אם יקרה לו משהו רציני.

מיקי לוי: אני אומר שכבר כיום רוב חברות הביטוח עומדות ב-97 אחוזים יחס כושר פירעון, דהיינו יחס ההון הדרוש.

מיקי לוי: כאשר נקנתה מגדל, היה ברור שזה צריך להעמיד את זה כי המודל הוא מ-2008.

מיקי לוי: הוא לא מאתמול.

מיקי לוי: בהרמת היד שלנו, אם היא תהיה כאן בעד, אנחנו מועלים באמון שהציבור הישראלי שלח אותנו לכאן וחשוב שנזכור את ההוראות שבאות להגן על האינטרסים של הציבור ולשם כך אנחנו כאן.

מיקי לוי: אני רוצה לשאול.

מיקי לוי: אני גם מכיר את הקשקוש של ה-16 שנים.

מיקי לוי: מדובר בסעיף אחד ובו מדובר ברזרבות שצריכות להעמיד חברות הביטוח.

מיקי לוי: אין בדרישות החוק להעמיד רזרבות, מה עוד שגם נכנסו ואמרו בואו נקים ועדה משותפת כדי לבחון את העניין הזה.

מיקי לוי: מדובר בסעיף אחד על 16 שנים שבכלל אין אותו בדרישת החוק הנוכחי.

מיקי לוי: תקראו אותו.

מיקי לוי: לכן אני אומר לכם, חברים, כאשר חברת מגדל נקנתה - - -

אורן אסף חזן: הוא הבטיח לי תשובה.

אורן אסף חזן: ישבתי וחיכיתי לתשובה.

משה גפני: אז הוא הבטיח.

משה גפני: הוא לא הבטיח לקיים.

מיקי לוי: כאשר חברת מגדל נקנתה, היה ברור לחלוטין שצריך להעמיד את ההון כבטוחה לתשלום עבור אזרחי מדינת ישראל.

אורן אסף חזן: אין בעיה מהיום קדימה.

אורן אסף חזן: למה רטרואקטיבי?

משה גפני: לא, הוא לא יענה.

אורן אסף חזן: חבר הכנסת מיקי – מיקי החכם ולא מיקי השחצן – שאלה אחת.

מיקי לוי: האם יתכן שכל בעלי המקצוע - - -

אורן אסף חזן: הבטחת לי תשובה.

משה גפני: לא.

משה גפני: אני לא מאפשר לו.

מיקי לוי: הוא לא מאפשר לי.

אורן אסף חזן: הוא הבטיח לי תשובה.

אורן אסף חזן: תאפשר לו.

מיקי לוי: האם יתכן ש-12 חברות ביטוח עומדות - - -

אורן אסף חזן: מאיפה יגיע הכסף?

מיקי לוי: זו הבעיה שלי?

מיקי לוי: אני צריך לדאוג לציבור.

אורן אסף חזן: אתה טועה.

אורן אסף חזן: זו בדיוק הבעיה.

אורן אסף חזן: רגע, מיקי, אנחנו לא בריב.

משה גפני: לא.

משה גפני: אני לא מסכים.

אורן אסף חזן: זו הנקודה העיקרית.

משה גפני: זה לא מעניין.

מיקי לוי: דבר ראשון, אין הגיון להעמיד - - -

אורן אסף חזן: בוחרים להתעלם ממנה.

אורן אסף חזן: אני מתחיל לחשוב שהם נגד רק בגלל שאנחנו בעד.

מיכל בירן: זה תמיד כלל אצבע טוב.

אורן אסף חזן: חמור מאוד.

אורן אסף חזן: זאת פוליטיקה ישנה ומגעילה.

מיקי לוי: אין הגיון לחלק דיבידנד כאשר אין בטוחה לחובות של חברות הביטוח כלפי הציבור הישראלי.

מיקי לוי: האם כל בעלי המקצוע טועים?

אורן אסף חזן: תשמעו כולם.

אורן אסף חזן: נטיל וטו על הדיבידנד.

אורן אסף חזן: הדיבידנד הוא לא הסיפור.

מיקי לוי: אורן, תקשיב.

מיקי לוי: 12 חברות ביטוח עומדות בדרישות ההון.

מיקי לוי: כלל היא לא חברת ביטוח קטנה והיא עומדת ב-97 אחוזים מדרישות ההון הנדרשות.

מיקי לוי: בהצבעה שלנו, אם לא נצביע בעד שש שנים, אנחנו נמעל בתפקידנו.

משה גפני: לכן אתה מציע שזה יישאר ארבע וחצי שנים.

מיקי לוי: אני אומר לכם.

מיקי לוי: את ההשגות האלה, נוכל להסכים לדרישת

מיקי לוי: כם לשש שנים.

מיקי לוי: אני אומר לכם שהתשובה היא אבסולוטית.

מכלוף מיקי זוהר: עשית שיעורי בית.

מיקי לוי: אני מכיר את זה מהאוצר.

מכלוף מיקי זוהר: אני הולך להפריך כמעט את כל מה שאמרת.

מיקי לוי: בסדר.

מיקי לוי: בוא נשמע.

מיקי לוי: אני אתווכח אתך אבל בתנאי שתביא דברים לא מופרכים.

מיקי לוי: לא אמירות.

מכלוף מיקי זוהר: אני אביא.

מיקי לוי: כל בעלי המקצוע תמכו בעניין הזה.

מיקי לוי: 12 חברות ביטוח.

מכלוף מיקי זוהר: תכף תקבל תשובות.

מיקי לוי: רק אחת לא.

מכלוף מיקי זוהר: נתת כאן באמת סקירה מעניינת.

משה גפני: תודה רבה.

משה גפני: מיקי זוהר, ממש בקצרה כי אתה לא מדבר בתור שלך.

מכלוף מיקי זוהר: איפה מיקי רוזנטל?

מכלוף מיקי זוהר: אני חייב התייחסות לדברים שלו.

מיקי רוזנטל: אני כאן.

מכלוף מיקי זוהר: מיקי רוזנטל, אני הולך להפיל את ה-היי קיו שלי עכשיו.

מכלוף מיקי זוהר: שים לב.

מיקי רוזנטל: אתה תשעים אחוזים מה-הי קיו של כל העשירייה.

משה גפני: זאת הייתה בדיחה.

אורן אסף חזן: אני רק רוצה להבין, כשאתה פותח את הפה שלך אם יש לו כיסוי.

אורן אסף חזן: הזמנתי אותך לצ'לנג', ראש בראש.

אורן אסף חזן: תבחר – שח מט, מבחן היי קיו, טריוויה.

אורן אסף חזן: בוא אני מולך.

מיקי רוזנטל: בריצה.

אורן אסף חזן: בוא, אני מולך.

אורן אסף חזן: שם אתה תפסיד.

אורן אסף חזן: לא נעים.

מיקי רוזנטל: לא.

מיקי רוזנטל: אני רוצה בפוקר.

אורן אסף חזן: גם פוקר אני מוכן לשחק אתך.

אורן אסף חזן: אל תדבר יותר מהגובה שלך.

אורן אסף חזן: מה, אתה מפחד?

אורן אסף חזן: קרב מגע.

אורן אסף חזן: אתה גדול בדיבורים?

אורן אסף חזן: בוא.

מיקי רוזנטל: ממך אני מפחד.

אורן אסף חזן: בוא עכשיו מול כולם, בפוקר.

אורן אסף חזן: בוא עכשיו מול כולם.

אורן אסף חזן: פוקר, החברים שלי סיפרו לי שאתה די טוב.

משה גפני: אורן, תעזוב את זה.

אורן אסף חזן: בפוקר סיפרו לי שאתה די טוב.

זהבה גלאון: אורן, שתוק, די.

אורן אסף חזן: לכם יש פה גדול.

אורן אסף חזן: אתם מפזרים דיבורים אבל לא מסוגלים לעמוד מאחורי הדברים.

משה גפני: אורן, די.

אורן אסף חזן: הוא אומר שאין לנו היי-קיו.

אורן אסף חזן: בוא ראש בראש.

משה גפני: אז הוא אומר.

משה גפני: אז מה?

אורן אסף חזן: כל כלי תקשורת הזמין אותי, אמרתי כן.

אורן אסף חזן: למה אתה מסרב?

מיקי רוזנטל: בפוקר שקר, אתה רוצה?

אורן אסף חזן: אמרתי לך.

אורן אסף חזן: אומרים שאתה מקצוען בפוקר.

אורן אסף חזן: גם פוקר אני מוכן.

אורן אסף חזן: בוא.

מיקי רוזנטל: הנה, קבענו.

עודד פורר: בחדר של הוועדה?

אורן אסף חזן: אנשים קטנים עושים צל גדול כשהשמש שוקעת.

אורן אסף חזן: חבל שאין שמש בתוך הכנסת.

משה גפני: מיקי זוהר, בבקשה.

מכלוף מיקי זוהר: בנושא שלפנינו צריך לעשות הפרדה מוחלטת בין כל חברות הביטוח לחברת מגדל.

מכלוף מיקי זוהר: חברת מגדל מתמחה במרכזה בכל מה שקשור לביטוחי חיים ולכן גם היקף הפעילות שלה בתחום הזה הוא הגדול ביותר והוא המשמעותי ביותר.

מכלוף מיקי זוהר: אני רוצה לומר מראש - מה שנקרא אאוט פרונט – שמעולם לא נחשדתי כמי שתומך בחברות הביטוח.

מכלוף מיקי זוהר: אולי ההפך.

מכלוף מיקי זוהר: חברות הביטוח לא כל כך מסמפטות אותי ובצדק.

משה גפני: כל הדיונים על חיים שכאלה, מי מסמפט את מי, למי יש היי-קיו כזה או אחר.

משה גפני: דבר על הנושא עצמו.

מכלוף מיקי זוהר: בכל מצב שאני צריך להכריע לטובת חברת ביטוח או לטובת האזרחים ולהיטיב אתם, תמיד האזרחים עמדו לנגד עיני וחברות הביטוח שילמו מחירים יקרים, וטוב שכך כי הן גם מרוויחות וטוב שירוויחו וטוב שישלמו מסים.

מכלוף מיקי זוהר: אם הן צריכות להרוויח פחות כסף והאזרחים שלנו מרוויחים, אני תמיד בעד.

מכלוף מיקי זוהר: במקרה שלפנינו אין כאן עניין של רווחיות והפסדיות אלא יש כאן עניין של ביטחון לאזרחי ישראל מבחינת הפוליסות שלהם ואנחנו יודעים שבכל העולם כולו מסגלים את הרעיון הזה של ה-סולוונסי ולכן אנחנו מתכנסים כאן היום.

משה גפני: מה אתה מציע?

מכלוף מיקי זוהר: הפתרון הוא פשוט.

מכלוף מיקי זוהר: קודם כל, עוד דבר אחד חשוב שאני רוצה לומר.

מכלוף מיקי זוהר: יש בעיה אחת עם הסיפור הזה והבעיה היא שאם אנחנו נלך לרעיון שמציעה הגברת סלינגר במלואו בלי שום פשרות, הלקוחות החדשים ישלמו מחיר יקר יותר על הפוליסות והלקוחות הקיימים באיזשהו מקום עלולים להיפגע.

מכלוף מיקי זוהר: תכף נרחיב גם על זה.

מכלוף מיקי זוהר: אני חושב שאין שום דרך לבצע את זה ועכשיו בהקשר לחברת מגדל.

מכלוף מיקי זוהר: אני מדבר על חברת מגדל כי לשאר החברות זה לא מפריע ואם זה מפריע להן, אני לא רוצה להיכנס לזה אלא אם כן נעשה את זה בפריסה שתהיה קצת יותר ארוכת טווח.

מכלוף מיקי זוהר: אני לא רוצה כרגע להיכנס למספר השנים.

מכלוף מיקי זוהר: אי אפשר לבוא ולקבוע עכשיו את איקס השנים אלא צריך לנהל על זה משא ומתן.

מכלוף מיקי זוהר: אין שום בעיה להחריג את חברת מגדל מהסיפור הזה.

מכלוף מיקי זוהר: אין שום בעיה לעשות את זה.

מכלוף מיקי זוהר: אין לדורית שום דבר אישי עם חברת מגדל ואת זה אני יודע.

מכלוף מיקי זוהר: להפך, היא מאוד אוהבת את החברה.

מכלוף מיקי זוהר: ולכן, אם אין לה דבר אישי, אפשר להחריג אותה ואנחנו נחריג אותה ואנחנו גם נבטח את עצמנו בכל מיני דרכים.

מיקי לוי: מחריגים חברות ביטוח?

מיקי לוי: מה זה?

מכלוף מיקי זוהר: מה לעשות שהיא מחזיקה חמישים אחוזים מהשוק?

מיקי לוי: לא.

מיקי לוי: כשקנו אותה ידעו את זה.

אורן אסף חזן: אני אומר לך שלא נחריג אלא נבנה את זה נכון.

מיקי לוי: אנחנו מטעים את הציבור הישראלי.

אורן אסף חזן: אני לא אומר להחריג אלא לבנות את זה נכון.

אורן אסף חזן: למה אתה מתעצבן?

מכלוף מיקי זוהר: הם חברה שמחזיקה חלק גדול מהמבוטחים.

מכלוף מיקי זוהר: אתה לא רוצה להביא למצב שכל המבוטחים יפסידו כסף.

מכלוף מיקי זוהר: אין לך מטרה כזאת, גם לי אין ולאף אחד מאתנו אין.

מכלוף מיקי זוהר: אני רוצה לומר לאדוני היושב ראש, שוחחנו נושא הזה לא מעט פעמים, שעמדתי היא ברורה.

מכלוף מיקי זוהר: צריך להחריג את חברת מגדל, לאפשר לה פריסה שיכולה בסופו של דבר לא לפגוע במבוטחים ולא לסכן אותם.

מכלוף מיקי זוהר: אפשר ליצור מנגנון כזה.

אורן אסף חזן: אל תגיד להחריג.

אורן אסף חזן: להפך, אל תגיד להחריג.

משה גפני: אורן, יש אנשים שרוצים לדבר והם יושבים בשקט ומקשיבים.

משה גפני: מה אתה מציע?

מכלוף מיקי זוהר: אני לא חושש לומר את המילה להחריג מהרגע שאני יודע שעובדתית הם מחזיקים ברוב הלקוחות שמטפלים בביטוח חיים.

מכלוף מיקי זוהר: אם זה המצב, אין שום סיבה לא להחריג.

מכלוף מיקי זוהר: זה לא שאנחנו עושים להם טובה.

מכלוף מיקי זוהר: אנחנו לא עושים להם טובה.

מכלוף מיקי זוהר: גם המבוטחים בסופו של דבר יהיו מוגנים, גם המחירים והפוליסות לא יעלו וזאת מטרת העל של כולנו.

מכלוף מיקי זוהר: אני מבקש מאדוני לא לעשות הצבעות כי במידה וייעשו הצבעות בניגוד לעמדות – ודרך אגב, הן עמדות יחסית מגובשות – אנחנו נצטרך להתחיל להיאבק כאן על רוב ונגד.

משה גפני: למה לא לעשות הצבעות?

אורן אסף חזן: אתה יכול לעשות הצבעות.

אורן אסף חזן: יש לנו כאן רוב.

מכלוף מיקי זוהר: סיכמנו.

משה גפני: לא סיכמנו שום דבר.

משה גפני: תודה רבה מיקי.

משה גפני: אני אודיע.

משה גפני: דב חנין.

אורן אסף חזן: אני רוצה לדעת.

אורן אסף חזן: יש כאן דברים שנסגרים מאחורי הקלעים?

אורן אסף חזן: :

משה גפני: לא.

אורן אסף חזן: עברנו את זה בתקציב.

אורן אסף חזן: לא נעבור את זה שוב.

משה גפני: התשובה היא לא.

משה גפני: גם בתקציב לא עברנו את זה.

זהבה גלאון: אדוני, יש היום הצבעות?

משה גפני: אני עוד לא יודע.

משה גפני: תכף נראה.

מיקי רוזנטל: זאת לא שאלה קואליציונית בכלל.

משה גפני: נכון.

מיקי רוזנטל: זאת שאלה עקרונית-ערכית.

משה גפני: דב חנין, בבקשה.

משה גפני: אחריו מיקי רוזנטל, מנואל טרכטנברג ומיכל בירן.

דב חנין: אדוני היושב ראש, אני רוצה לנסות להיות קצר אבל אני מבקש שלא יהיו צעקות באמצע כי אני רוצה לומר טיעון מהתחלה ועד הסוף.

דב חנין: הוא יהיה קצר והוא יהיה מגובש וברור.

דב חנין: אדוני היושב ראש, השאלה שחברי הוועדה צריכים לשאול, אנחנו צריכים לשאול את עצמנו היום בדיון, היא למי אנחנו מחויבים.

דב חנין: הרעיון של הביטוח, הקונספט של הביטוח הוא שאדם עושה עסקה מסוימת עם גוף כלכלי והתמורה האמיתית שהוא מקבל היא ביטחון.

דב חנין: הבעיה הגדולה שאנחנו כולנו מסכימים עליה מסביב לשולחן הזה היא שבתחום הביטוח הישראלי אין באמת ביטחון.

דב חנין: לפחות חברת מגדל באה ואומרת לנו שאין לה היום את הנכסים המתאימים כדי להבטיח ביטחון למי שעושה אצלה ביטוחים מסוגים שונים.

דב חנין: זו הבעיה.

דב חנין: מזה צריך להתחיל.

<יוחנן דנינו: לא צריך לדבר בשם חברת מגדל.

משה גפני: אני אתן לך אחר כך את רשות הדיבור.

דב חנין: אדוני, אני מאוד מאוד מעריך אותך ומאוד מכבד אותך אבל אני אומר שאם זו לא הבעיה, אין לכם שום מניעה לבוא ולהגיד שאתם שמים את הבטוחות הראויות לפי מודל כלכלי מקובל כדי שמי שעושה אצלכם ביטוח, יהיה באמת בטוח בביטוח.

דב חנין: זו נקודת המוצא.

דב חנין: מכאן אני רוצה להתקדם.

דב חנין: בפני הועדה הזו כרגע יש שתי אפשרויות.

דב חנין: או שאנחנו פורמים את ההסדר שהממונה על הביטוח יצרה.

דב חנין: הממונה הקודם על הביטוח יצר והיא ירשה אותו.

דב חנין: היא בעצם היורשת השלישית שלו.

דב חנין: או שאנחנו פורמים את המודל הזה או שאנחנו לא פורמים את המודל הזה.

דב חנין: אם אנחנו פורמים את המודל אדוני היושב ראש, צריך להיות מאוד ברור שלדבר הזה יהיה נזק היקפי כי מה שאנחנו היום מתירים לחברת מגדל, זה אומר שכל החברות האחרות צריכות גם כן לסגת, אלה שכבר בסדר, אלה שכבר אמרו שהן שמות את הנכסים שלהן.

דב חנין: עכשיו אנחנו אומרים להן, לא, אתן לא צריכות לשים את הנכסים, חכו עד 2030.

דב חנין: כל אלה שהן בסדר, יקבלו מאתנו את הרישיון לא להיות בסדר.

דב חנין: לדעתי זה יהיה מסר קטלני לתחום הביטוח.

דב חנין: אני אומר לך אדוני היושב ראש, אם זו תהיה ההחלטה שתקבל הוועדה, אני אפרסם סטטוס בפייסבוק ואציע לכל המבוטחים להפסיק היום את הביטוח.

עודד פורר: אתה יכול לחלק את זה לתחומים מסוימים.

דב חנין: להפסיק היום את תשלומי הביטוח שלהם.

דב חנין: לכל תחום שלא תהיה בו בטוחה ראויה, אני אקרא לציבור להפסיק להיות מבוטחים כי הם לא באמת יקבלו את מה שהם רוצים.

דב חנין: הנקודה האחרונה.

דב חנין: באים ואומרים לנו שבסדר, יש להם קושי.

דב חנין: הקושי הזה הוא לא הפתעה.

דב חנין: אמר את זה חבר הכנסת מיקי לוי לפני.

דב חנין: הוא לא הפתעה.

דב חנין: זה לא שאנחנו באים היום ואומרים שמטילים עליהם משמים איזושהי גזרה שלא הייתה קיימת בשום מקום קודם.

דב חנין: זה דבר שלאורך העשור האחרון נדון, מדובר, נמצא על השולחן.

אורן אסף חזן: אני לא מבין אתכם.

אורן אסף חזן: חברי הכנסת - - -

משה גפני: לא.

משה גפני: אני מבקש לא לענות.

דב חנין: מי שבחר לקנות את חברת מגדל ואת התיק הביטוחי שלה, ידע מה הוא קונה.

דב חנין: אם זה לא כדאי לו, אם העסקה לא כדאית לו, עכשיו הוא רואה שהוא לא רוצה, שימכור את התיק הביטוחי הזה.

דב חנין: תודה.

משה גפני: תודה רבה.

משה גפני: חבר הכנסת מיקי רוזנטל.

מיקי רוזנטל: אני אשמח לדבר אחרי יושב ראש מגדל.

מיקי רוזנטל: אני רוצה לשמוע אותו.

משה גפני: בסדר.

משה גפני: פרופסור טרכטנברג.

משה גפני: אם תהיה הצבעה, אני אקרא לך.

משה גפני: אני עוד לא יודע.

משה גפני: אני מתלבט בעצמי בעניין הזה.

זהבה גלאון: תכריע.

דב חנין: תקראו גם לנו.

משה גפני: אני אודיע.

משה גפני: אני רוצה לשמוע את דנינו ואת אגף שוק ההון.

מיקי רוזנטל: כן.

מיקי רוזנטל: לפני שאני אומר את עמדתי, אני רוצה לשמוע אותו.

מנואל טרכטנברג: אדוני היושב ראש, קודם כל, אני אגיד שזה תחום שאני לא מכיר אותו לעומק מבחינה מקצועית ולכן מה שאני אומר, זה שכל ישר, אני מקווה ישר אבל לא הרבה מעבר לזה.

מנואל טרכטנברג: חשוב לי לציין את זה.

מנואל טרכטנברג: זה שצריך להגיע במדינת ישראל לקיים את ה-סולוונסי 2, זה ברור לגמרי ואני לא ארחיב את הדיבור על כך.

מנואל טרכטנברג: זה לא שונה ממה שקרה עם בזל 123 בתחום הבנקאות וכולי.

מנואל טרכטנברג: זה ברור לגמרי.

מנואל טרכטנברג: השאלה העומדת על הפרק, ואני רוצה להיות מאוד ממוקד, היא האם יש מקום להחריג את חברת מגדל.

מנואל טרכטנברג: זה מה שעומד על הפרק.

אורן אסף חזן: לא.

אורן אסף חזן: לא נכון.

מנואל טרכטנברג: אורן, בבקשה.

מנואל טרכטנברג: אנחנו מדברים האם יש מקום להחריג את חברת מגדל.

מנואל טרכטנברג: אני התעניינתי בשאלה הזאת והתשובה שקיבלתי היא שהתיק הביטוחי של חברת מגדל הוא שיעור המוצרים הביטוחיים הישנים שהם יותר מכבידים, יותר גבוה בצורה משמעותית מחברות אחרות.

מנואל טרכטנברג: זה התיאור ששמעתי.

יצחק וקנין: אתה מתכוון לביטוחי חיים?

מנואל טרכטנברג: לאו דווקא.

מנואל טרכטנברג: יש שם גם ביטוח מנהלים וכולי.

מנואל טרכטנברג: זה התיק הישן, בוא נקרא לו כך.

מנואל טרכטנברג: ההיסטורי.

מנואל טרכטנברג: זה טיעון שאני יכול לראות את הקשר.

מנואל טרכטנברג: זאת אמירה אחת.

מנואל טרכטנברג: בצד השני אני שומע לא שש חברות אלא 12 חברות.

מנואל טרכטנברג: אז אני אומר לאט לאט.

מנואל טרכטנברג: כדי לדון על החרגה, מישהו צריך להראות לי מה הקשר המדויק בין שיעור המוצרים הביטוחיים הישנים בתוך התיק, איך זה משליך על היכולת של החברה להגיע להלימות ההון שנדרשת.

מנואל טרכטנברג: צריך להראות את זה במדויק ולא באמירה.

אורן אסף חזן: זה מאוד פשוט.

עודד פורר: זה דוח ניהול סיכונים.

משה גפני: אל תעזרו לו.

משה גפני: הוא יודע.

מנואל טרכטנברג: צריך לדעת את זה במדויק ומזה לגזור מה משתמע מזה על אורך הזמן.

מנואל טרכטנברג: עד שאני לא אראה את זה, אני לא יכול להתבטא לגופו של עניין, לגבי אורך התקופה.

מנואל טרכטנברג: אני מציע לעצמנו, אדוני היושב ראש וזה חשוב, שלא ננהל כאן דיון של שוק על כמה שנים ונתפשר באמצע.

מנואל טרכטנברג: זה לא שוק בעיר העתיקה.

מנואל טרכטנברג: או שיש פונקציה ברורה שמקשרת בין הדברים או שאני לא יודע להתייחס לזה.

מנואל טרכטנברג: זאת אמירה אחת.

מנואל טרכטנברג: אמירה שנייה היא שאם חושבים על החרגה, זה צריך להיות כמובן מותנה בכך שחברת מגדל תתחייב שלא למשוך שקל אחד של דיבידנדים כל זמן שלא הגיעה ליעד.

מנואל טרכטנברג: זה ברור לגמרי.

מנואל טרכטנברג: הרי משיכת דיבידנד מתחרה עם המטרה להגיע להלימות ההון.

מנואל טרכטנברג: אני אומר שבהינתן שני הדברים האלה, אפשר לקיים דיון.

מנואל טרכטנברג: אני מציע לך אדוני היושב ראש לא להצביע מכיוון שאם אנחנו נצביע, פשוט אי אפשר לנהל את הדיון בצורה כזאת, בלי שיש לנו את התמונה הברורה עם דיון מקצועי מאחוריה על הקשר בין שני הדברים האלה.

משה גפני: תודה רבה.

משה גפני: מיכל בירן.

משה גפני: דורית אמורה להגיע?

אורן אסף חזן: ניסיון העבר מלמד אותנו שהיא לא תגיע.

אורן אסף חזן: הלוואי ואני טועה.

יצחק וקנין: אני אומר לך שהיא לא תגיע.

יצחק וקנין: לא נביא אנכי לא בן נביא אנכי אבל היא לא תגיע.

מיכל בירן: גילוי נאות.

מיכל בירן: אחי בגלגולו באגף שוק ההון עסק במחלקה של סולוונסי.

משה גפני: זה האח הנחמד שהיה כאן?

מיכל בירן: עכשיו הוא בהסתדרות.

מיכל בירן: יש כאלה שעוברים מהאוצר להסתדרות.

אורן אסף חזן: יש כאלה שמעכבים את החוק שלי לגבי תקופת צינון לבכירים שיוצאים מהאוצר לשוק הפרטי.

אורן אסף חזן: גם זה קיים.

משה גפני: נגד מי אתה עכשיו?

<קריאה: הוא נגד כולם.

<קריאה: עוד לא הבנת?

אורן אסף חזן: לא.

אורן אסף חזן: אני בעד הציבור.

אורן אסף חזן: לא יכול להיות שהיום היא מפקחת ומחר היא תהיה יושבת ראש חברת ביטוח.

אורן אסף חזן: אנחנו מכירים את המקרים האלה.

מיכל בירן: מה שבטוח, בחברת ביטוח אחת לא יקבלו אותה.

אורן אסף חזן: לא.

אורן אסף חזן: נשאלת שאלה אם הבטיחו לה בחברת ביטוח אחרת.

מיכל בירן: די.

מיכל בירן: די.

אורן אסף חזן: חבל שהיא לא כאן.

מיכל בירן: דבר ראשון.

מיכל בירן: דורית הייתה צריכה להיות כאן וחבל שהיא לא כאן.

משה גפני: חוץ מזה, עם כל הכבוד, אתה לא תדבר לשון הרע בחודש אייר.

מיכל בירן: אני חושבת שהכיוון של הדירקטיבה הזאת הוא חיובי וחשוב להגיד את זה.

מיכל בירן: בסופו של דבר כולנו רוצים לוודא שמי ששם את מבטחו בחברת ביטוח, יקבל את הביטחון.

אורן אסף חזן: על זה לא הייתה מחלוקת.

מיכל בירן: נכון.

מיכל בירן: אני מיישרת עם זה קו.

מיכל בירן: הדבר הזה הוא חשוב.

מיכל בירן: דוגרי, בינינו, אף אחד מאתנו לא יודע, כך אני מניחה, אם הנוסחאות בדיוק עובדות כך או אחרת ואין לנו אלא להיתלות גם בניסיון ממקומות אחרים.

מיכל בירן: אני חייבת להגיד לך עודד שכאשר קיבלתי את המקבץ הזה של ההסתייגויות שהגיע ביחד, כן נראה כאילו מגדל כתבה אותן, מאוד מפריע לי.

מיכל בירן: יכול להיות שאני טועה.

מיכל בירן: אני מאוד מעריכה אותך ואת פעולותיך הביקורתיות הפרלמנטריות אבל אני חייבת להודות שיש כאן - - -

אורן אסף חזן: תתייחסי לתוכן.

מיכל בירן: אני מתייחסת גם לתוכן.

אורן אסף חזן: זה מה שקורה כשאין לכם מה להגיד.

משה גפני: למה אתם נגדה?

משה גפני: היא מביעה את דעתה.

עודד פורר: לא.

עודד פורר: היא מטילה דופי בחברי הכנסת ובעבודה שלהם, אם הם הגיעו ביחד או לא הגיעו ביחד.

אורן אסף חזן: שתתייחס לתוכן.

אורן אסף חזן: אף אחד כאן לא יודע לתת תשובות.

אורן אסף חזן: זה לא בסדר.

מיכל בירן: אורן, אני לא צריכה תרגום לעברית.

מיכל בירן: תודה.

מיכל בירן: הדבר הזה מפריע לי.

מיכל בירן: זה נראה לא טוב.

מיכל בירן: זה נראה כאילו מגדל כתבו את ההסתייגויות האלה.

עודד פורר: אני לא מקבל את זה.

מיכל בירן: אני חולקת את תחושתי.

עודד פורר: אני לא מקבל את זה.

עודד פורר: אם את רוצה עכשיו לערוך משפט האם שלחנו הסתייגויות ביחד או לא, אני ממש לא מבין את זה.

עודד פורר: אני חייב לומר לך.

עודד פורר: תתייחסי לתוכן ההסתייגויות ולא לזה שבמקרה אורן חזן שלח הסתייגות יום אחרי או יום לפני.

עודד פורר: מה זה קשור בכלל?

עודד פורר: מה ממין העניין?

מיכל בירן: אני אתייחס למה שאני רוצה.

עודד פורר: ההאשמות האלה הן האשמות לא נכונות.

מיכל בירן: אם תפסיק להפריע לי, אני אוכל לומר.

עודד פורר: אני מבקש ממך שתחזרי בך מההאשמות האלה כי אחרת כל הסתייגות שלך כאן, אני אתחיל לבדוק לך אותה מאיפה היא הגיעה או לא הגיעה והאם היא הגיעה באותה שעה בה שלח מיקי לוי או מישהו אחר.

מיכל בירן: אתה מוזמן לבדוק.

עודד פורר: מה זה בכלל קשור?

מיכל בירן: אם תעלה פעם חשד שמשהו מהסתייגויות שלי - - -

עודד פורר: אם יש לך חשד, תפני למקומות אחרים.

עודד פורר: אפילו לא יודע לאן.

מיכל בירן: אתה מפריע לי לדבר.

עודד פורר: אמירות לא ראויות.

עודד פורר: פשוט לא ראויות.

משה גפני: מיכל, תחזרי בך מהאמירה הלא ראויה ודברי לגופו של עניין.

מיכל בירן: כלפי עודד, אני מוכנה.

עודד פורר: כלפי כולם, אגב.

עודד פורר: כלפי כולם.

מיכל בירן: לא מוכנה כלפי כולם.

מיכל בירן: כלפי עודד אני מוכנה.

מיכל בירן: אני חושבת שעל כולנו הופעל מסע לחצים.

מיכל בירן: לא לחצים, יוחנן, אלא הסברים שאני חושבת שזה גם לגיטימי.

מיכל בירן: אני חייבת לומר שאצלי הוא כן מעורר אנטגוניזם מסוים, בעיקר מכיוון שאין לנו את הכלים המקצועיים להגיד האם שש שנים או ארבע שנים או שמונה שנים או מה יגרום נזק.

מיכל בירן: לכן השורה התחתונה שלי, למרות שדורית סלינגר לא כאן והייתה צריכה להיות כאן, וזה לא בסדר שהיא לא כאן, היא נכנסה לדבר הזה ובסופו של דבר היא הייתה צריכה להיות כאן ולהסביר את הדברים שבאמת אין לנו יכולת לדעת על שש או שמונה או ארבע שנים.

מיכל בירן: אבל למרות הכול, השורה התחתונה שלי היא שבהיעדר חלופות, וגם מכיוון שהצעות הפשרה שלכם נראות לי לא מידתיות, אני בעד לקבל את הצעת המפקחת.

אורן אסף חזן: אני חייב להגיב.

משה גפני: אתה לא חייב.

אורן אסף חזן: הועלו כאן האשמות חמורות.

משה גפני: אתה לא חייב.

אורן אסף חזן: כבוד הרב, שיעור.

אורן אסף חזן: אתה יודע מה זה ואהבת לרעך כמוך?

<קריאה: אורן, לא היה כאן אחד שלא הפרעת לו.

אורן אסף חזן: אתה יודע מה זה ואהבת לרעך כמוך?

משה גפני: אורן, אתה לא חייב.

משה גפני: מר דנינו מחברת מגדל.

עודד פורר: מיכל, קראת את ההשגות שלי?

אורן אסף חזן: עזוב, קראה או לא קראה.

אורן אסף חזן: היא לא יודעת לענות לתוכן.

משה גפני: מר דנינו מחברת מגדל.

משה גפני: אם יש מישהו מבין האורחים שרוצה להתייחס לפני שאני נותן לאגף שוק ההון, אני מבקש להירשם ואני אאפשר.

<יוחנן דנינו: כמה דברים בפתח הדברים ואני מבקש לא להפריע לי.

<יוחנן דנינו: אני לא חבר כנסת.

<יוחנן דנינו: אני מבקש באמת להקשיב.

<יוחנן דנינו: אני לא יכולתי לשמוע כי באמת חלק גדול מהטיעונים שהיו כאן אין להם קשר למציאות.

<יוחנן דנינו: מגדל בעד משטר סולןוונסי 2.

<יוחנן דנינו: חברת מגדל הגדולה ביותר בענף בעד סולוונסי 2.

<יוחנן דנינו: נקודה.

<יוחנן דנינו: זה דבר אחד.

<יוחנן דנינו: דבר שני.

<יוחנן דנינו: מגדל לא רוצה טובות והנחות בעניין דיבידנד.

<יוחנן דנינו: מה שיחול על כל הענף, יחול על מגדל.

<יוחנן דנינו: שימו את זה בצד.

<יוחנן דנינו: אני רוצה לדבר על התוכן.

<יוחנן דנינו: אתם מדברים כאן על סולוונסי 2, מדברים כאן על 2008, מדברים כאן על תהליכים גדולים שהיו.

<יוחנן דנינו: חברת מגדל מתכוננת - כחברה שההתחייבויות הביטוחיות שלה הן הגדולות ביותר - לעניין ברצינות.

<יוחנן דנינו: אני בחברה הזאת שנה וחצי ואני יושב ראש ועדת סולוונסי כבר שנה וחודשיים או משהו כזה.

<יוחנן דנינו: אנחנו מבחינתנו, את כל ההנפקות, לא היינו צריכים מינופים בכלל, כל ההנפקות האחרונות שעשינו היו לטובת ההיערכות ל-סולוונסי 2.

<יוחנן דנינו: מגדל היום בהון שלה – וצריך להגיד עובדות ורק עובדות – ביחס להון הטוב ביותר במשק הישראלי, במשק הביטוח הישראלי, בענף הביטוח הישראלי.

<יוחנן דנינו: אנחנו כמעט מאתיים אחוזים מעל ההון הנדרש היום.

<יוחנן דנינו: מה קרה כאן.

<יוחנן דנינו: אנחנו היינו חלק מאיגוד חברות הביטוח.

<יוחנן דנינו: איגוד חברות הביטוח עשה משא ומתן יחד עם הפיקוח והמטרה הייתה להגיע להבנות לעניין דרכי היישום.

<יוחנן דנינו: הדירקטיבה אומצה ועכשיו צריך לאמץ את דרכי היישום.

<יוחנן דנינו: באירופה הם יותר ותיקים מאתנו – אנחנו הרי מאמצים אותם – והם כבר עובדים על זה הרבה מאוד שנים.

<יוחנן דנינו: במשך עשור הם ישבו על הדבר הזה.

<יוחנן דנינו: עשר שנים לפני שהם התחילו את היישום בינואר 2016.

<יוחנן דנינו: הם הגיעו לשורה של התאמות והוראות מעבר שפורסמו – ואגב, אנחנו לא חכמים יותר מכולם אלא פשוט הפרסום היה לאחרונה, הוא היה בסוף דצמבר 2016 כי שנת 2016 הייתה השנה הראשונה שמיישמים את זה באירופה.

<יוחנן דנינו: אז הפלא ופלא.

<יוחנן דנינו: חברות כדוגמת מגדל, שהן חברות ביטוח חיים גדולות, שהתיק הישן שלהן הוא תיק גדול וביחס למה שאמר כאן חבר הכנסת טרכטנברג, המוצרים הישנים של מגדל שהם אלה שכתוצאה מהמעבר ל-סולוונסי 2 ההתחייבויות הביטוחיות בהן יגדלו מאוד, מגדל מהווה חמישים אחוזים מהענף.

<יוחנן דנינו: חמישים אחוזים במוצרים האלה.

<יוחנן דנינו: תבינו על מה אנחנו מדברים.

<יוחנן דנינו: לא ביקשנו טובות.

<יוחנן דנינו: כל מה שאמרנו זה בואו נראה מה קרה לחברות שיש להן חמישים אחוזים או ארבעים אחוזים מוצרים.

<יוחנן דנינו: בואו נראה.

<יוחנן דנינו: אז נראה מה קרה שם.

<יוחנן דנינו: מה שמיקי ידידי אמר, אלה לא רזרבות.

<יוחנן דנינו: צריך להבין שאלה לא רזרבות אלא זה בסך הכול לקחת את התקנה שמתייחסת למוצרים הישנים והיא מדברת על 16 שנים.

<יוחנן דנינו: אגב, אלה לא פשרות.

<יוחנן דנינו: 16 שנים, זה היה אחרי שהיה משא ומתן עם חברות הביטוח.

<יוחנן דנינו: הם התחילו עם שלושים שנים.

<יוחנן דנינו: למה?

<יוחנן דנינו: צריך להבין.

<יוחנן דנינו: מהיכן בא המספר הגדול הזה?

<יוחנן דנינו: 16 שנים, זה נראה מאוד רחוק.

<יוחנן דנינו: ההתחייבויות הביטוחיות שלי היום, של מגדל, הרי אנחנו כולנו דואגים למבוטחים, אז אני נושא באחריות כלפי המבוטחים האלה, אני כיושב ראש מגדל, ואני אומר שכדי שאני אוכל לעמוד בהתחייבויות שלי, בואו נראה את ההתחייבויות שלי.

<יוחנן דנינו: בואו נראה על כמה זמן הן פרוסות.

<יוחנן דנינו: אנחנו נגלה שהן פרוסות על למעלה משלושים שנים.

<יוחנן דנינו: לכן, תן לי במקום להלחיץ אותי בצורה מלאכותית.

<יוחנן דנינו: עוד דבר אני אומר כאן שאמרו על מגדל.

<יוחנן דנינו: למגדל אין בעיה עם דרישות ההון היום.

<יוחנן דנינו: כנראה אנחנו לא נהיה פחות טובים מאחרים ואני אומר את זה בזהירות כי עוד לא עשינו את כל החישובים, אבל אנחנו במצב לא בעייתי.

<יוחנן דנינו: כל חברות ביטוח החיים במשק הישראלי, ואם אתם באמת דואגים לציבור הזה ובאמת אכפת לכם, אני אומר לכם שלשים אותם על מאה או על 110 אחוזים או על תשעים אחוזים, בגלל התנודתיות של המודל הזה, בשנייה שיהיה כאן משבר כמו בסגנון של 2008 של המניות, כולם ירדו לשישים ושבעים אחוזים, ומאיפה יבוא הכסף הזה?

<יוחנן דנינו: הרי צריך להבין שיש כאן אחריות.

<יוחנן דנינו: אנחנו הרי לא יכולים לבוא ולהגיד שאני רוצה להיות בטוח שיהיה כסף לשלם לאנשים בעוד איקס שנים.

<יוחנן דנינו: הדבר הזה בעיני, בגלל שהעסק רץ כאן, הרי אין לנו ויכוח באמת אידיאולוגי עם הפיקוח ואנחנו לא רוצים שיחריגו את מגדל.

<יוחנן דנינו: כל הזמן מדברים כאן על החרגת מגדל.

<יוחנן דנינו: חבר'ה, לא רוצה טובות.

<יוחנן דנינו: אני לא מבין את זה.

<יוחנן דנינו: אני אומר שאנחנו לא רוצים טובים.

<יוחנן דנינו: אני רוצה שאת מה שהחילו על חברות מהסוג שלי באירופה, הרי לקחת דירקטיבה אירופאית, תחיל גם עלי.

<יוחנן דנינו: אני לא רוצה הנחות בעניין הדיבידנד, לא רוצה כלום.

<יוחנן דנינו: תבינו, ככל שהתעמקנו בעניין, הרי אנשים לא הבינו.

<יוחנן דנינו: השיטה שהרגולטור הישראלי בחר כאן היא שיטה שאין לה אח ורע באירופה.

<יוחנן דנינו: אין את הפטנט הזה של פריסה.

<יוחנן דנינו: אגב, אלה לא שש שנים אלא ארבע וחצי שנים.

<יוחנן דנינו: אנחנו היום באמצע שנת 2017 ואנחנו מדברים עד 2021.

<יוחנן דנינו: אני ספרתי ארבע וחצי שנים.

<יוחנן דנינו: כשאתה מסתכל על ארבע וחצי שנים אלה, מה יקרה כשהן יסתיימו?

<יוחנן דנינו: כשיהיה חסר ויהיה משבר, מה יקרה אז?

<יוחנן דנינו: אין לך הראות מעבר.

<יוחנן דנינו: אז אתה חייב לעמוד.

<יוחנן דנינו: אם עמדתי במאה, אז מה יקרה לי כשאני יורד לשבעים?

<יוחנן דנינו: מי יכסה את זה?

<יוחנן דנינו: עוד דבר מאוד חשוב.

<יוחנן דנינו: איגוד חברות הביטוח, צריך להבין, מה זה הייתה כאן הסכמה של 12 חברות ביטוח?

<יוחנן דנינו: אנחנו היינו שם.

<יוחנן דנינו: אסור היה לאיגוד – אני אומר את זה כאן חד משמעית – להגיע להבנות עם הפיקוח בלי מגדל.

<יוחנן דנינו: אם אני חצי מהענף, צריך להבין את השונות.

מיקי לוי: אתה צריך להיות מדויק.

מיקי לוי: פרשת אחרי.

<יוחנן דנינו: אני לא פרשתי אחרי כלום.

<יוחנן דנינו: אני פרשתי כתוצאה מזה - - -

משה גפני: מר דנינו, אתה לא משיב לחברי כנסת.

משה גפני: אתה בחרת ללכת למגדל ולא לכנסת.

משה גפני: אם היית בא לכנסת, היית מקבל זכות להשיב להם.

<יוחנן דנינו: אני מעדיף להישאר בבחירה שלי.

משה גפני: אמרתי כל הזמן, או פריימריס או להיכנס למפלגה שהראש שלה בוחר את חברי הכנסת דאו ללכת למועצת גדולי התורה.

אורן אסף חזן: או לעשות כסף או להפסיד כסף.

<יוחנן דנינו: הכסף לא העניין כאן.

משה גפני: לא להשיב.

<יוחנן דנינו: אני רוצה להגיד כאן משהו על ההסכמות.

<יוחנן דנינו: ברגע שהאיגוד הגיע להסכמות - - -

משה גפני: הבנו את זה.

<יוחנן דנינו: אבל דקה, יש דבר אחד שלא עלה כאן ולא הונח על שולחן הכנסת.

<יוחנן דנינו: הרי אחד מהסעיפים המאוד רלוונטיים, דיברתם עליהם כאן הרבה מאוד, הנושא של הדיבידנד.

<יוחנן דנינו: הרי הוא חלק בלתי נפרד מהוראות המעבר בנושא ה-סולוונסי.

<יוחנן דנינו: למה הוראות הדיבידנד לא הונחו כאן כחלק מהוראות המעבר?

<יוחנן דנינו: אני אגיד לכם למה.

<יוחנן דנינו: כי היה חוזר שחברות צריכות להגיע ל-130 אחוזים לפני שהן מחלקות דיבידנד.

<יוחנן דנינו: הגיעו להבנות של מאה אחוזים, אז מחלקים דיבידנד.

<יוחנן דנינו: אם זה כזה חשוב וזה כזה היסטרי ובאמת כאן חוששים מאוד, למה ההבנה הזאת לא נכנסה כחלק מהנושאים שעלו כאן?

<יוחנן דנינו: כי הרי בסופו של דבר, אם אלה כספי הציבור, ובאמת זה העניין של ההון, אז היה צריך להעלות אותו כאן.

<יוחנן דנינו: אני אומר, הרי זה מה שהשתיק את כל חברות הביטוח.

<יוחנן דנינו: אין כאן שום הסכמות.

<יוחנן דנינו: חברות הביטוח טענו את הטענות של מגדל.

<יוחנן דנינו: נמצא כאן מנכ"ל האיגוד, שיגיד שאני לא צודק.

<יוחנן דנינו: הטענות של מגדל ברשימה של האיגוד כשהם ישבו עם הפיקוח.

<יוחנן דנינו: הם פשוט עצרו בשלב מסוים וזה הסתדר לכל היתר ופתאום יש רק חברה אחת שיש לה את זה.

משה גפני: בסדר.

משה גפני: תודה רבה.

משה גפני: אני מבקש מאגף שוק ההון.

משה גפני: אני מבין שדורית לא תגיע.

עודד פורר: אני מציע שנקבע דיון נוסף אליו היא תגיע ונוכל לשמוע את ההתייחסות.

משה גפני: רגע.

משה גפני: תן לי רגע לנהל משהו שאני לא מצליח לנהל אותו.

משה גפני: יש לי שלוש שאלות, לפני שאתם מסבירים, שאני רק רוצה לשים אותן על השולחן.

משה גפני: הראשונה היא למה אלה ארבע וחצי שנים ולא שש עשרה שנים, כמו באירופה.

מיקי לוי: מה פתאום?

מיקי לוי: באירופה אלה לא 16 שנים אלא רק על סעיף אחד.

מיקי לוי: אתה לא מבין.

מיקי לוי: חד משמעית אלה לא 16 שנים.

משה גפני: האם אפשר להאריך את המועד מארבע וחצי שנים של הוראת המעבר לשש שנים?

משה גפני: האם אפשר לקבוע שבאמצע התהליך יהיה אפשר – נניח בתום שלוש שנים – לבדוק מחדש את הנושא הזה?

משה גפני: האם אפשר לגבי הדיבידנד לקבוע שמי שעומד בתנאים של אבטחת הכסף של המבוטחים, גם חלוקת הדיבידנד נמצאת בתוך העניין?

משה גפני: האם אתם יכולים להתפשר או שאתם באתם נעולים על כל מה שעשיתם ולא יהיה מקום לפשרות?

משה גפני: למה אני אומר את זה.

משה גפני: יש כמה דברים שצריך לדבר עליהם.

משה גפני: אם אפשר להגיע לפשרות שלא תהיה כאן מלחמת עולם, אז אפשר להגיע לפשרות ולהצביע פה אחד.

משה גפני: אם לא, אם אתם תתבצרו בעמדה שלכם, אנחנו נצטרך בסוף להביא את זה להצבעה.

משה גפני: בהצבעה אני נמצא יותר מכם בכנסת, בהצבעה אתה יודע איך אתה נכנס להצבעה ואתה לא יודע איך אתה יוצא ממנה.

אורן אסף חזן: כמו קזינו.

משה גפני: לא.

משה גפני: לא כמו קזינו.

אורן אסף חזן: אתה נכנס ואתה לא יודע איך אתה יוצא.

משה גפני: זה לא כמו קזינו.

משה גפני: זה כמו גן ילדים.

משה גפני: בסוף אני רוצה לדעת האם אתם תסכימו להתפשר בגלל שהיו כאן טענות לכאן ולכאן, טענות כבדות משקל.

משה גפני: בבקשה, שם ותפקיד לפרוטוקול.

<עבד חסדיה: יועץ הממונה על שוק ההון.

<עבד חסדיה: אני ארצה להתייחס לכמה מהדברים שעלו כאן.

<עבד חסדיה: ברשותך, אני אתחיל בדברים בהם סיימת.

<עבד חסדיה: אנחנו לא לקחנו את המודל של ה-סולוונסי ויישמנו אותו בישראל כפי שהוא, בדומה ל-פטקא, אלא עשינו התאמות.

<עבד חסדיה: כשאני מדבר על התאמות שנעשו - - -

משה גפני: אם אפשר היום לא להזכיר את המילה פטקא כשאני יושב כאן בחדר, אני מבקש.

<עבד חסדיה: בסדר.

משה גפני: אומרת לי המפקחת על הבנקים שעשינו חוק יותר קיצוני מארצות הברית.

משה גפני: היא אומרת שבן של שגריר לא יכול לפתוח חשבון בגלל שהוא יליד ארצות הברית.

משה גפני: תאמינו לי, היה צריך להיות כאן יושב ראש אחר.

אורן אסף חזן: אם היה כאן יושב ראש אחר, אני לא הייתי.

עודד פורר: היית צריך להגיד שאם היה כאן יושב ראש אחר, זה היית אתה.

משה גפני: אנחנו חוזרים לעניין.

משה גפני: תמשיך.

<עבד חסדיה: אני חוזר ואומר שלא רק שלא הקשחנו את התנאים ביחס למה שקורה בדירקטיבה עצמה, אלא עשינו גם התאמות וגם הקלות מול איגוד חברות הביטוח ומגדל הייתה חלק מהאיגוד הזה.

<עבד חסדיה: בין ההקלות האלה התייחסנו לנושא של הדירוגים, לריבית העתידית, מתאם תנודתיות ועוד כהנה וכהנה נושאים בהם הייתה הקלה משמעותית לחברות.

<עבד חסדיה: לגבי הנושא הזה של פשרות.

<עבד חסדיה: שוב, בתהליך שהיה מול איגוד חברות הביטוח נעשו התאמות שהגדילו את יחס כושר הפירעון של כל חברות הביטוח, ביניהן מגדל.

<עבד חסדיה: אגב, גם מגדל בהקשר הזה היא חברה שקיבלה את ההטבה הכלכלית מבחינת ההתאמות שנעשו בישראל בגלל גודלה בשוק, הטבה שהיא גדולה יותר משאר החברות.

<עבד חסדיה: כל ההתאמות האלה שנעשו מול חברות הביטוח הביאו את יחס כושר הפירעון של החברות היום למעל למאה לרבות מגדל שהיא קרובה למאה לפחות לפי החישובים שלנו.

<עבד חסדיה: אגב, חלק מהחברות נתנו גם לזה גילוי בדוחות הכספיים שלהן.

<עבד חסדיה: מגדל, מטעמיה שלה, בחרה שלא לתת גילוי לגבי כימות של ההתאמות שנעשו מול הביטוח.

מיקי לוי: רגע.

מיקי לוי: אני מבקש הסבר לעניין הזה.

מיקי לוי: אני לא הבנתי, אני מתנצל.

<עבד חסדיה: בחודשים האחרונים אנחנו נכנסנו לתהליך של דיונים מול איגוד חברות הביטוח על היישום של משטר ההון החדש בישראל.

<עבד חסדיה: במסגרת אותם דיונים נעשו התאמות לישראל בחלק מהנושאים שציינתי.

<עבד חסדיה: ההתאמות האלה בעצם קירבו את חברות הביטוח או חלקן גרמו להן לעבור, את יחס כושר הפירעון הנדרש לפי המשטר החדש, בין היתר לגבי חברת מגדל.

<עבד חסדיה: שוב, יש לזה משמעות כלכלית.

מיקי לוי: לא קיבלתם את הנתונים מחברת מגדל?

<עבד חסדיה: לגבי הכימות של ההתאמות שנעשו, לא.

<עבד חסדיה: לא קיבלנו.

מיקי לוי: אתה מבין את זה?

מיקי לוי: מה לא נתתם כדי שיעשו התאמות?

אורן אסף חזן: זה בדיוק להפך.

מיקי לוי: לא, אל תגיד לי להפך.

מיכל בירן: מיקי, גם אני לא הבנתי מה אתה אומר.

אורן אסף חזן: זה לא נכון מה שהוא טוען.

אורן אסף חזן: הנה, אומר לך המנכ"ל שזה לא נכון.

מיקי לוי: תגיד עוד הפעם.

משה גפני: לא.

משה גפני: הבנו.

מיקי לוי: העבירו את הנתונים או לא?

<עבד חסדיה: אני אומר שההתאמות שנעשו קירבו את כל חברות הביטוח ורובן עברו את כושר הפירעון הנדרש, את המאה אחוזים כבר היום.

<עבד חסדיה: זאת אומרת שהפריסה עצמה לא נדרשת כדי שהחברות יהיו במאה אחוזים הנדרש, אלא בין היתר כדי לטפל בנושא של תנודתיות.

<עבד חסדיה: אם חס וחלילה יקרה איזשהו משבר ויש חברה שתרד מיחס של מאה אחוזים, היא לא - - -

משה גפני: עבד, הם היו צריכים להגיש את הדוחות?

<עבד חסדיה: לא.

<עבד חסדיה: לא אמרתי שהם היו צריכים להגיש.

משה גפני: השתמע ממך.

<עבד חסדיה: לא.

<עבד חסדיה: לא אמרתי.

עודד פורר: אמרת שהם לא נתנו ביטוי בדוחות הכספיים.

<עבד חסדיה: אני לא אמרתי את זה.

משה גפני: עבד, אל תקשיב למה שאומרים לך מסביב.

משה גפני: כתוב אצלנו שחכמים היזהרו בדבריכם.

משה גפני: היה משתמע מדבריך, אני הבנתי מיד שזה לא זה, שכאילו חברת מגדל הייתה צריכה להגיש איזה שהם דוחות או איזה שהם נתונים והיא לא הגישה.

משה גפני: לכן שאלתי אותך אם הם היו צריכים להגיש והם לא הגישו.

<עבד חסדיה: אמרתי שלא אמרתי את זה.

מנואל טרכטנברג: אם הבנתי נכון, אמרת שהאורכה שניתנה היא לא כדי שיגיעו למאה אחוזים כי הם כבר הגיעו אלא בגלל תנודתיות אפשרית.

<עבד חסדיה: כן.

מנואל טרכטנברג: מה יקרה ביום למחרת, אחרי ארבע וחצי שנים?

מנואל טרכטנברג: הרי תנודתיות תמיד יכולה להיות.

מיכל בירן: ברור שזה שרירותי.

משה גפני: חבר הכנסת טרכטנברג שאל שאלה ואני מבקש, אם אפשר, לענות עליה.

<עבד חסדיה: אני עונה.

<עבד חסדיה: משתמע שהוויכוח מצפה שחברות הביטוח יעמדו על מאה אחוזים כל הזמן, וזה לא נכון.

<עבד חסדיה: תקופת המעבר ניתנה בין היתר שגם אם חברה היום מתחילה במאה אחוזים, אנחנו מצפים שיחס כושר הפירעון של כל חברה יגדל מזה.

<עבד חסדיה: כמו שהיום יש חברות שהן מעל מאה אחוזים – אגב, גם במשטר החדש, גם ב-סולוונסי, יש חברות שנמצאות ב-180 אחוזים, במשטר החדש.

<עבד חסדיה: אנחנו מצפים מחברות הביטוח לא להשיג מאה, ואגב, בניגוד למה שנטען, אנחנו לא מצפים שאם חברה הגיעה למאה אחוזים, יהיה מותר לה לחלק דיבידנד אלא זה משהו שיצטרך להתקבל על ידי הדירקטוריון והוא צריך לקחת בחשבון את התנודתיות שעלולה לקרות בשווקים.

משה גפני: מה מסקנת הדברים שלכם?

משה גפני: אני לא יכול להמשיך את הדיון.

<עבד חסדיה: אנחנו שמענו את בקשת יושב ראש הוועדה.

<עבד חסדיה: אנחנו נשקול אותה.

משה גפני: בסדר.

משה גפני: תודה רבה.

משה גפני: חבר הכנסת מיקי רוזנטל ואחריו חבר הכנסת מיקי לוי.

מיקי רוזנטל: אני מוותר על הזכות שלי לדבר.

מיקי רוזנטל: אני הבנתי את חילוקי הדעות.

אורן אסף חזן: אתה מוותר הרבה לאחרונה.

אורן אסף חזן: נתתי לך זכות להתמודד מולי וגם על זה ויתרת.

מיקי רוזנטל: לא.

מיקי רוזנטל: זה אתה ויתרת.

אורן אסף חזן: לא.

אורן אסף חזן: בוא.

אורן אסף חזן: אמרתי לך, אני מוכן גם לפוקר למרות הניסיון שלך.

מיקי רוזנטל: העמדות ברורות.

מיקי רוזנטל: אני הבנתי.

מיקי רוזנטל: יכול להיות שזה הולך לפשרה אבל יש לי שאלה אחרת.

מיקי רוזנטל: אנחנו הלכנו אז, היה שינוי בבנקים והפרידו את קרנות הנאמנות מהבנקים ואסרו עליהם לנהל קרנות נאמנות וכולי, זה אילץ את הבנקים לשנות את התיקים שלהם.

מיקי רוזנטל: אני שואל את השאלה הבאה ויכול להיות שהיא שאלה מטופשת אבל בכל זאת אני אשאל אותה.

מיקי רוזנטל: יכול להיות שהמשטר החדש והתנאים יאלצו את מגדל למכור חלק מהתיק הביטוחי שלה.

מיקי רוזנטל: זה מקובל וזה קורה בעולם.

מיקי רוזנטל: אני לא מתייחס לאמיתות הטענות האלה או האחרות אלא אני אומר שיכול להיות שזה יאלץ את מגדל לנהוג כך.

מיקי רוזנטל: אנחנו מחוקקים כאן הרבה פעמים חוקים שמאלצים חברות עסקיות וגם אנשים פרטיים לשנות את ההתנהלות שלהם בעולם.

מיקי רוזנטל: לכן אני שואל האם זאת בכלל אופציה סבירה מבחינת מגדל.

מיקי רוזנטל: יכול להיות שהמסקנה היא לא שינוי מספר השנים כי אני לא חושב ששינוי מספר השנים משנה את רמת הסיכון ביום הדין עליו דיבר מר דנינו.

מיקי רוזנטל: כי מה יקרה אם יהיה משבר אחרי שבע שנים?

מיקי רוזנטל: אם יהיה משבר כלכלי.

<יוחנן דנינו: בינתיים אני צובר יותר הון.

<יוחנן דנינו: ככל שתיתן לי יותר זמן, אני אצבור יותר הון.

<יוחנן דנינו: יהיו לי יותר אחוזים ואז כשיהיה משבר, אני אהיה במצב יותר טוב.

<יוחנן דנינו: זה כל העניין.

<יוחנן דנינו: אין סיבה בעולם לא לתת לי את הזמן הזה.

מיקי רוזנטל: יכול להיות שלא הבנתי.

מיקי רוזנטל: אם אתם היום נמצאים מעל מאה אחוזים, אתה אומר את זה.

<יוחנן דנינו: זה לא מספיק.

מיקי רוזנטל: אתה אומר שאתם מעל מאה אחוזים.

מיקי רוזנטל: תהיה שנה טובה, תעלו ל-120 אחוזים.

מיקי רוזנטל: תהיה שנה גרועה, תרדו ל-110 אחוזים.

מיקי רוזנטל: גם אם תהיו ב-180 אחוזים, זה לא מבטיח שום דבר.

מיקי רוזנטל: זה מבטיח שאולי תהיו במצב הוני יותר טוב אבל זה לא מבטיח שאם יהיה משבר כלכלי תוכלו לעמוד בזה.

מיקי לוי: הם צריכים להעמיד את ההון הדרוש.

מיקי רוזנטל: בדיוק.

מיקי רוזנטל: זאת גם המסקנה שלי.

מיקי רוזנטל: שאלתי עוד שאלה.

מיקי רוזנטל: אמרתי שיכול להיות שאתם צריכים לשנות ביוזמתכם.

מיקי רוזנטל: יכול להיות שאתם מחזיקים באמת תיקים בסיכון גדול ועל חברה אחת זה גדול מדי.

מיקי רוזנטל: יכול להיות שאתם צריכים להיפטר מחלק מתיקי הביטוח שלכם.

<יוחנן דנינו: ברשותך, רק לגבי זה.

<יוחנן דנינו: למי אני יכול למכור את התיק?

<יוחנן דנינו: למבטח משנה, סתם דוגמה, נגיד מיוניק קרי בגרמניה.

<יוחנן דנינו: מה זה אומר?

<יוחנן דנינו: אני עכשיו מוכר לו סיכון שכרגע נמצא אצלי, אני הולך למכור לו אותו, למה?

<יוחנן דנינו: כי הוא קיבל את הסעיף של ה-16 שנים שלא רוצים להחיל עלי.

מיקי לוי: 16 שנים הן לרזרבות בלבד.

מיקי לוי: אל תבלבלו אותנו.

מיקי רוזנטל: תן לי לענות.

מיקי רוזנטל: אני ידעתי שאתה תענה את זה.

<יוחנן דנינו: איך ידעת?

מיקי רוזנטל: אני ידעתי.

מיקי רוזנטל: אני ניסיתי ללמוד את הנושא.

מיקי רוזנטל: יש אפשרות למכור תיקי ביטוח.

מיקי רוזנטל: יכול להיות שאני שואל שאלה מטומטמת.

<יוחנן דנינו: לא.

<יוחנן דנינו: אתה לא.

מיקי רוזנטל: יכול להיות שהרכב התיקים של מגדל הוא הרכב עם סיכון גבוה.

<יוחנן דנינו: נכון.

מיקי רוזנטל: הוא הרכב בסיכון גבוה וזה לא טוב.

מיקי רוזנטל: וזה לא טוב בלי קשר ל-סולוונסי.

משה גפני: מיקי, תודה.

מיקי לוי: המדרג שניתן כאן, ונאמר גם על ידי סגנה של דורית, בין שישים אחוזים למאה אחוזים, המדרג הזה, והם מוכנים לבחון את שש השנים, זה בהחלט ראוי.

מיקי לוי: אני חושב שזה איזשהו איזון נדרש וזה בסדר.

מיקי לוי: אנחנו לא הולכים למחוזות מטורפים.

משה גפני: דוד, אתה רוצה להגיד משהו?

דוד ביטן: לא.

דוד ביטן: באתי רק עכשיו.

דוד ביטן: בגדול אני חושב שצריך לפתור את הבעיה הזאת.

משה גפני: רבותיי, אני מבקש לומר כדלהלן.

משה גפני: מהרגע שהתקיים הדיון הזה, יש לנו לפחות עוד שלושים ימים עד שאנחנו צריכים לקבל החלטה.

משה גפני: אני מבקש מכם להגיע לפשרות עליהן דיברנו.

משה גפני: שמעתם את הדיון.

משה גפני: אני מציע לכם לא להביא את זה בסוף להצבעה שתוכרע או על חודו של קול או אני לא יודע לאיזה מחוזות זה מגיע.

משה גפני: זה נושא מקצועי מהמדרגה הראשונה.

משה גפני: אני לא רוצה להגיע להכרעה בעניין הזה בהצבעה.

משה גפני: בהצבעה, לפי דעתי בסוף זה לא יהיה מקצועי.

משה גפני: יהיה רוב ומיעוט.

משה גפני: מי שיהיה לו רוב, יקבל החלטה.

משה גפני: בניגוד למה שדורית אמרה, וצריך להגיד לה את זה, במדינת ישראל, בכנסת, ההכרעות מתקבלות ברוב קולות.

משה גפני: לא בודקים היי-קיו של אף אחד.

משה גפני: יהיה יותר בעד ההחלטה שהייתה כאן בצד אחד של השולחן, זאת ההכרעה.

משה גפני: אני לא רוצה להגיע לזה.

משה גפני: אני רוצה שתתגמשו.

משה גפני: אני רוצה שתגיעו להסכמה בדברים שהם אינם עקרוניים, אלא שהועלו כאן בטענות כפי שאני אמרתי לכם.

משה גפני: צריך להגיע להסכמה ובהסכמה אנחנו נוכל להוריד את ההשגות ולהצביע פה אחד על כך שאנחנו דוחים את ההשגות ומקבלים את ההסכמה אליה הגעתם.

משה גפני: בימים הקרובים אני אכנס ישיבה, ברגע שתגידו לי שהגעתם לאיזושהי הסכמה.

משה גפני: בתוך שלושים ימים, זה המקסימום שבמקסימום אז צריך להגיע להסכמה הזאת מכיוון שאם לא תהיה הסכמה, בתוך שלושים ימים תהיה הצבעה.

אורן אסף חזן: אני רק מבקש שישתפו אותנו בהסכמות.

משה גפני: בסדר.

משה גפני: אין בעיה.

אורן אסף חזן: שלא נצטרך להרים יד ולהוריד יד.

משה גפני: בסדר.

משה גפני: שמעת את הסיכום.

משה גפני: תודה רבה.

משה גפני: אני מודה לכם על הדיון.

משה גפני: אנחנו עוברים לנושא הבא.